נענע10 - ז'קט שמתחמם לבד - Online
ז'קט שמתחמם לבד
חימום למפונקים צילום: יח``צ
עודכן 15:49 22/12/2008
מתעצלים לפתוח תנור? מגיעים לאי בודד עם מזג אוויר מזעזע? קנו לעצמכם ז'קט שיחמם וישמור על טמפרטורת הגוף שלכם , וכל זה - בלחיצת כפתור קטנה
הז'קט הבא מיועד למי שמוציאים את קצה האף בחורף, במדינות שיש בהן חורף, אבל הוא טוב גם למפונקים שרוצים חימום צמוד, בלי צורך לפתוח תנור.
מדובר בז'קט שחוברו לו ארבע לוחיות חימום, והן בתורן מחווטות לבטריה נטענת, המוחבאת בתוך אחד הכיסים הפנימיים. מכאן, כל מה שנשאר לעשות כשקר זה ללחוץ על כפתור ה"הפעל". הז'קט תוכנן כך שהלוחיות פועלות במחזורים של 20 דקות חימום, וניתן להפעיל אותן עד שש פעמים ביום – לדברי החברה הגרמנית שמייצרת את המעיל, הדבר מבטיח חימום אופטימלי ושמירה על הטמפרטורה של הגוף במשך כל היום, בלי לבזבז עודפי אנרגיה ובלי להתייבש מעודף חום.
הז'קט הקל שוקל 250 גרם בלבד, מבד נושם ועמיד במים; הוא ניתן לרחיצה והבטריה, כמובן, נטענת מחדש. תוכלו לקנות אותו לקראת חופשת הסקי שלכם, או, אתם יודעים, אם אתם מגיעים בטעות לאי בודד בעל מזג אוויר סוער ולא יציב במיוחד. הבעיה היחידה היא תג המחיר – 700 דולר עבור הפלא השמיני של העולם.